Preview of Daniel75's blog at TravelPod. Read the full blog here: http://www.travelpod.com/travel-blog-entries/daniel75/trip2aisa/1175274000/tp...    This blog preview was made by TravelPod using the TripAdvisor™ TripWow slideshow creator.    Entry from: Kathmandu, Nepal  Entry Title: "Thamel"    Entry:    "Wo ig de ir Kakarvitta ueber d'Graenze bi, bini no es letschts mau vom Inder bschisse worde. Da ig no kei Plan ha gha, was dr Waechsukurs zu de Indische Rupies isch, het mir dr Rikschafahrer (wo ig fuer ueber d Graenze ha brucht) viu zwenig use gaeh.    Uf der Nepali-Sitte vor Graenze bini vom Zoubeamte haerzlech wiukomme gheisse worde. Nachhaer hani in Kakarvitta es Boessticket fuer nach Kathmandu gkouft u ha dr Nami mit Aesse u Laese duere gschlage.    Dr Boess isch de am Fuefi am Abe mau losgfahre u numme oeppe zwoei drittu vou gsi. Wie ig ghoert ha, fahre d Boesse immer in Gruppe (z.B. drue Boesse), das wenn eine usfaut, d'Luet ufene andere choei verlade waerde. Nid grad es zeiche vo Zueverlaessigkeit. Nach oeppe einehaub Stund ischs de ou so  wit gsi u uese Fahrer het au drue bis vier Kilometer aghaute u (vom Fahrersitz us) duer die offnigi Motorhube dr Motor agluegt. Jedesmau wenn er Gas gaeh het, hets im Boess immer me afa stinke u isch ou immer heisser worde. Oeppe nach zwoei Stund ischs de ou so wit gsi, dass es het gheisse, dae Boess fahrt nid witer. So bini de mit em Thomas (e Franzos) uf e ander Boess wo gwartet het. Dr dritt Boess isch scho lang drvo gfahre gsi, so das de haut im zwoite Boess nid fuer aui Platz isch gsi. I ha no vom  Touri-Bonus provitiert u e Sitzplatz zuegwisse becho. Viu vo de Nepalis hei irgendwo am Bode, uf em ne Glaender oder uf de Ananas und Rucksaeck (wo die hinderschte zwoei Reihe hei gfueut) sech gsetzt. Irgendwo isch de no eine Zuegstige u het e Chorb mit oeppe drue Aente u zwoi Gueggle inebrunge u grad hinder mir uf d'Ananas gsteut. Das cha ja heiter waerde.    Eigentlech hani daenkt, in Nepal heigs hoechi Baerge u es sigi de chli Chaut. Das isch aber e Irrtum (emu im Suedlechere Teil, wo d Strass  duere geit). Bi heisse 25 Grad (ir Nacht oeppe no 18 Grad) ischs ueber Stunde Topfaebe duer Nepal gange. Irgendeinisch mitte ir Nacht het de dr Boess uf dr Strass gwaendet (er het oeppe tusig mau hin und haer gsaget) u isch wieder zruegg gfahre, bis zu ere Chruezig, wo sech viu anderi Boesse u Laschtwaege versammlet hei gha. Irgendwie hei aui Chauffeure e erhitzti Diskussion mit enand gha. Uese Boessfahrer het de aus erschte beschlosse, trotzdaem (was ou immer) witer z'fahre.    Am naechschte Morge,  wo ig mau bi verwachet, ischs de doch no chli huegliger worde und Richtig Kathmandu ufe gange. Dert si mir de schlussaendlech am 10i acho. I ha mit em Thomas es Taxi nach Thamel gno u ha dert aus erschts mau zmoergelet. Nachem Zmorge bini de mau ds Hotel ga sueche, wo mini Kreditcharte u mini Traveller-Cheque-Charte isch haere gschickt worde. D'Charte si gluecklecherwis de ou dert acho u i ha zum erschte mau wieder zuegriff uf Gaeud gha. Bishaer hani uf Pump vom Theo (Danke viu mau!) glaebt.    D'Zimmer im daem Hotel si mir aber z'Tuer gsi u i ha de im ne andere (e chli necher am Zentrum vo Thamel) es Doppu-Zimmer becho. Ds Thamel-Quartier an sich isch dae Touri-Traeffpunkt ueberhoupt. Mi chas sech oeppe so Vorsteue: Baergsport-Lade, Restaurant, Hotel, Souvenierlade, Internetkafi, Sportlade, Hotel, Restaurant, Souvenierlade etc... I de Sportlaede verchoufe si groeschteteils Faeuschige vo North Face, Padagonia, Columbia, Mammut und so witer. Vereinzelt hets ou settigi wo Originauware abiete, die si  aber de duetlech tuerer aus d Faeschige.    Im Thamel hani de ou die zwoei Duetsche (Simon u Johannes) vo Darjeeling wieder atroffe. Sie si auerdings raecht im Stress gsi, woeu sie no viu Zuegs fuere Trekk hei muesse choufe. Am naechschte Tag hani de dr Thomas wieder atroffe u bi mit ihm und em ne Schwed no chli ga Sight Seeing mache. Am Nami hani de saeuber fuer mi afa umeluege, was ig fuers Trekke so bruche (mit Badhose u Flip Flops duere Himalaya isch ja wou nid so e gueti Idee). So hani de  Schue, laengermligi Chleider, Schlafsack, Dounejagge, Socke etc... ikouft. Dank de biuige Prise vo au dene Faeuschige isch dr Schade im Portemonnaie de Human usgfaue.    Nachem Yak-Steak zum Znacht (z'erschte nid Gfluegufleisch sit Kambotscha) hani de ir Hotellobby dr Peti u d'Steffi (CH und DE) atroffe. Sie si grad us dr Annapurna Region zruegg cho. So ..."  Read and see more at: http://www.travelpod.com/travel-blog-entries/daniel75/trip2aisa/1175274000/tp...    Photos from this trip:  1. "Morgestimmig"  2. "Fortbewegigsmittu"  3. "Gebaetsfahne"  4. "Monastry #1"  5. "Monastry #2"  6. "Monastry #3"  7. "Bpudhanath Stupa zum zwoeite"  8. "Scho wieder es Taempeli"  9. "Street Life"    See this TripWow and more at http://tripwow.tripadvisor.com/tripwow/ta-00d0-f9dc-3cc9?ytv4=1